**Farské oznamy**

**Dvadsiata nedeľa v cezročnom období C - (14. 8. 2022)**

|  |  |  |
| --- | --- | --- |
| Pondelok | Nanebovzatie Panny Márie, slávnosť | Po 10.00; 16.30 Oblazov a 18.00 |
| Utorok |  |  |
| Streda |  | 18.00 |
| Štvrtok |  |  |
| Piatok |  | 18.00 |
| Sobota |  | 18.00 Oblazov |
| Nedeľa | Dvadsiata prvá nedeľa v cezročnom období | 8.00 a 10.30 |

V pondelok máme prikázaný sviatok Nanebovzatia Panny Márie. Tým, že máme i pohreb zosnulého Dušana Kovaľčíka o 10.00 by sme začali pohrebné obrady a po nich by hneď nasledovala sv. omša z Nanebovzatia Panny Márie.

Od utorka by som išiel na dovolenku do pondelka 29.8. Počas mojej neprítomnosti ma bude zastupovať p. farár z Veľkého Rovného Marián Majda t.č. 0907 103 217. V prípade pohrebu alebo zaopatrovania sa treba na neho obrátiť. Sv. omše budú bývať v pondelok, stredu a piatok o 18.00hod. a v nedeľu ma zastúpi p. kanonik Ladislav Herman. Za čo im už teraz ďakujem.

Rozhodli sme sa zveľadiť náš kostolík a od 5. septembra by sme chceli začať s rekonštrukciou a to vlhkostnej a sanačnej ochrany povrchu vonkajších stien kostola. Za pomoci Braňa Grofčíka a Janka Sandánusa sa nám podarilo získať i dotáciu z Ministerstva kultúry, ktorá však nestačí na pokrytie celej zamýšlanej prestavby. Niektoré časti si budeme robiť svojpomocne, preto chcem poprosiť mužov a birmovancov o ich pomoc, lebo na každý deň by sme potrebovali viacero mužov. Kto by bol ochotný nám pomôcť, prosím, aby ste sa prihlásili v sakristii a nechali na seba tel. kontakt alebo sa nahlásili Braňovi Grofčíkovi a my vás budeme kontaktovať. Ak by nám chcel niekto pomôcť i finančne, je vítaní. Použijeme na to i prvonedeľnú septembrovú zbierku. Verím, že s Božou pomocou to spoločne za mesiac urobíme.

Dnes je kostol otvorený do 18.00 hod. Pozývam vás navštíviť Pána Ježiša, keď sa pôjdete pomodliť za vašich príbuzných na cintoríne.

Chcem sa poďakovať za vaše modlitby, finančnú podporu, za upratovanie, výzdobu nášho chrámu i za každý druh pomoci a na budúci týždeň prosím o upratovanie skupinu č. 5. Želám vám peknú nedeľu.

.